L-Isla Settembru/Ottubru 1987 L-ARTISTI BRIFFA U CREMONA Matul Jannar ta' din is-sena, mietu tnejn mill-pitturi ewlenin li kellu pajjiżna f'dawn l-aħħar żmien. Fit-13 ta' Jannar miet il-Profs. Joseph Briffa fl-età ta' 85 sena, u fid-29 ta' Jannar miet il-Kav. Emvin Cremona fl- età ta' 67 sena. Dawn iż-żewġ artisti għandhom rabtiet mill-qrib mal-Bażilka. Pittura ta' Rebekka li kien saret għall-koppla; l-aħħar xogħol mibdi mill-artist. Pittura tal-kwadru titulari ta' l-artal tal-Madonna tar-Rużarju (1957). Joseph Briffa twieled fl-1901, u studja l-arti f'Ruma fir-Regia Accadernia delle Belle Arte bejn l-1926 u l-1930. Malli reġa' lura Malta, l-Arċipriet Bonanno, inkarigah biex ipitter is-saqaf tal-kor, b'xeni li juru r-rebħa tal-Maltin u l-Kavallieri fl-assedju ta' l-1965. Din l-opra, inawgurata fis-sena 1934, hija meqjusa bħala l-aqwa biċċa xogħol ta' din in-natura, li qatt ħadem dan l-artist. Malli spiċċa l-kor, fi żmien li fih kien qiegħed jaħdem fuq il-koppla tal- Parroċċa ta' San Ġorġ f'Ħal Qormi — pittura oħra ta' valur artistiku kbir, huwa ġie nkarigat li jpitter u jiddekora l-koppla li kienet għadha kif reġgħet imbniet mill-ġdid. F'din il-Koppla huwa pitter, fit-tmien taqsimiet tagħha, lil Sant'Anna bil-Bambina, u seba' personaġġi mill-Antik Testment li jiffiguraw lill-Madonna, ċioe Ġuditta, Rut, Rebekka, Ester, Debora, Gaghel u Abigail. Dan ix-xogħol huwa lestih fis-sena 1937. Kienet verament ħasra li kollox inqered ftit tas-snin wara, meta ġġarfet il-Knisja fi żmien il- gwerral Meta fil-bidu tas-snin tmenin, il-knisja kienet qed terġa' tiġi dekorata, l-Arċipriet Sladden reġa' stieden lill-istess Briffa biex ipitter il-Koppla, u l-erba' lunetti. Għad li huwa kellu aktar minn tmenin sena, laqa' bil-ferħ l-istedina u aċċetta l-inkarigu. Perċ għalkernm lesta l-abbozzi, li ġew approvati mill-kummissjoni Arti tal-Kurja, u ħadem u stinka kemm felaħ, sakemm rnarad serjament, fil-bidu ta' Awissu 1984, huwa kien lesta biss żewġ taqsimiet. Dawn il-pitturi, li jirrappreżentaw lil Sant'Anna bil-Bambina, u lil Rebekka, minn din is-sena jinsabu mqiegħda fis-Sagristija. B'hekk nistgħu ngħidu li l-karriera professjonali tal-Profs. Briffa bdiet u ntemmet fil-Knisja ta' l-Isla. Emvin Cremona twieled fl-1919 u ukoll studja l-arti fl- Akkademja delle Belle Arte f'Ruma, kif ukoll f'Londra u Pariġi. Malli spiċċa l-istudji tiegħu, huwa ntefa b'ruħu u ġismu għall- ħidma bla waqfien, l-aktar f'għadd tassew kbir ta' pitturi fil-knejjes, b'livell artistiku tassew elevat. Huwa wkoll kien magħruf ħafna għan-numru kbir ta' disinji ta' bolol. L-aktar magħruf fost dawn huwa s-sett li ħareġ fl-1960, fl-okkażjoni tad-dsatax-il ċentinarju tan-nawfraġju ta' San Pawl f'Malta. Meta l-Knisja waqgħet fil- gwerra, kien intilef il-kwadru tal-Artal tal-Madonna tar-Rużarju, li kien fil-Kappellun. L-arċipriet Burlo, fis-sena 1957, ikkummissjonah biex ipitter kwadru flok dak li ntilef. Din il-pittura tirrappreżenta l-Madonna bil-Bambin, tagħti l-Kuruna tar- Rużarju lil San Duminku u lil Santa Katerina ta' Siena. Dan l- inkwadru kien ħallas għalih l-Isqof Senglean Mons. Emm. Ftit taż-żmien wara l-istess Cremona, pitter il-kwadri tal-papiet li hemm fil-kappelluni, u li għalihom ħallsu diversi benefatturi. Aktar tard, għamel l-aħħar xogħol tiegħu fl-Isla, iż-żewġ kwadri laterali tal-Kappella tas-Sagrament, li jirrappreżentaw l-aħħar Ċena, u l-ġrajja tad-dixxipli ta' Emmaws. B'din il-ħidma tagħhom dawn iż-żewġ artisti, komplew għanew il-patrimonju artistiku kbir tal-Knisja tagħna.